രഹനാഫാത്തിമ ഇപ്പോള് ഒറ്റക്കാണ്, ഒറ്റയ്ക്ക് തന്നെ ഫൈറ്റ് ചെയ്തു മുന്നോട്ടു പോകാന് ആണ് എനിക്ക് താല്പര്യം പുതിയ ജീവിത പങ്കാളിയെന്ന വാര്ത്ത നിഷേധിച്ച് രഹ്ന ഫാത്തിമ തന്റെ കുട്ടികളുടെ അച്ഛന് ഇപ്പോഴും മനോജ് കെ ശ്രീധറാണെന്നും മറ്റാര്ക്കും നല്കാന് താല്പ്പര്യപ്പെടുന്നില്ലെന്നും കുറിപ്പ് തിരുവനന്തപുരം: പുതിയ ജീവിത പങ്കാളിയെന്ന വാര്ത്ത നിഷേധിച്ച് രഹ്നാഫാത്തിമ.ഫേസ്ബുക്ക് കുറിപ്പിലുടെയാണ് ഇത് സംബന്ധിച്ച് രഹ്നഫാത്തിമ വിശദീകരണം നല്കിയത്. രഹനാഫാത്തിമ ഇപ്പോള് ഒറ്റക്കാണ്, ഒറ്റയ്ക്ക് തന്നെ ഫൈറ്റ് ചെയ്തു മുന്നോട്ടു പോകാന് ആണ് എനിക്ക് താല്പര്യമെന്നും അവര് പറയുന്നു.സ്ത്രീകള്ക്ക് ഒറ്റയ്ക്ക് ജീവിക്കാനും പറ്റും, എന്നും, എല്ലായിപ്പോഴും സ്ത്രിയെ സംരക്ഷിക്കാന് ഒരു പങ്കാളി വേണമെന്ന പൊതുബോധമാണ് മാറേണ്ടത്.എന്റെ കുട്ടികളുടെ അച്ഛന് മനോജ് കെ ശ്രീധരാണെന്നും ആസ്ഥാനം മറ്റാര്ക്കും കൊടുക്കാന് താന് താല്പ്പര്യപ്പെടുന്നില്ലെന്നും രഹ്നഫാത്തിമ കുറിക്കുന്നു. പോസ്റ്റിന്റെ പൂര്ണ്ണ രൂപം രഹനാഫാത്തിമ ഇപ്പോള് ഒറ്റക്കാണ്, ഒറ്റയ്ക്ക് തന്നെ ഫൈറ്റ് ചെയ്തു മുന്നോട്ടു പോകാന് ആണ് എനിക്ക് താല്പര്യം.സ്ത്രീകള്ക്ക് ഒറ്റയ്ക്ക് ജീവിക്കാനും പറ്റും, എന്നും, എല്ലായിപ്പോഴും സ്ത്രിയെ സംരക്ഷിക്കാന് ഒരു പങ്കാളി വേണമെന്ന പൊതുബോധമാണ് മാറേണ്ടത്. രഹന ഫാത്തിമ ഇപ്പോഴും ഒറ്റയ്ക്കാണ് സമൂഹത്തിനോടും ജീവിതത്തിനോടും ഫൈറ്റ് ചെയ്തുകൊണ്ടിരിക്കുന്നത്. ഇപ്പോഴത്തെ സാഹചര്യവും മാനസികാവസ്ഥയും എനിക്ക് വാടകയ്ക്ക് വീട് കിട്ടുന്നില്ല , വാടക കൊടുക്കാന് കൈയില് കാശുമില്ല, ജോലിയില്ല, കേസുകള്, മുന്നോട്ടുള്ള നിലനില്പ്പ് കാരണം ഒരു സുഹൃത്തിന്റെ വീട്ടില് അവരുടെ ഫാമിലിയുടെ കൂടെ ജീവിക്കുന്നത് വലിയൊരു ആശ്വാസമാണ്. ഇപ്പോഴത്തെ സാഹചര്യത്തില് അതെ നിവര്ത്തിയുള്ളു. അത് ജീവിതകാലം മുഴുവന് അല്ല, സ്വന്തമായി ഒരു വരുമാനം ഉണ്ടാകുന്നവരെ ഒരു സുഹൃത്തിന്റെ സഹായം തേടുന്നു അത്രമാത്രം. 2002 ഏപ്രിലില് ആണ് എന്റെ അബ്ബ മരിക്കുന്നത്. അതിനുശേഷം ഇത് വരെ എന്റെ അമ്മ ഒറ്റയ്ക്ക് ഒരാളുടെയും ആശ്രയം ഇല്ലാതെയാണ് ജീവിച്ചത്. നമ്മുടെ ചുറ്റും നോക്കിയാല് അദ്വാനിച്ചു ഒറ്റയ്ക്ക് ജീവിക്കുന്നതും, ഒറ്റയ്ക്ക് കുട്ടികളെ നോക്കി ജീവിക്കുന്നതുമായ സ്ത്രീകളെ കാണാന് പറ്റും. എന്നാല് അദ്വാനിക്കാന് മനസുണ്ടായിട്ടും, ഒരു ജോലി കിട്ടാതെ ബുദ്ധിമുട്ടുന്ന അവസ്ഥയില് പലരുടെയും സഹായം എനിക്ക് കിട്ടിയിട്ടുണ്ട്. മുന്വിധികള് ഇല്ലാതെ മുതലെടുപ്പ് നടത്താതെ കൂടെ നില്ക്കുന്നവരുടെ ഒപ്പം നില്ക്കാനാണ് എനിക്ക് താല്പര്യം. അല്ലാതെ ഒരു സുഹൃത്തിനൊപ്പം ഒരു വീട്ടില് താമസിച്ചാല് അവരുടെ ജീവിതപങ്കാളി ആകും എന്നാ തരത്തില് ഉള്ള വിലയിരുത്തല് കാണുമ്ബോള് ചില ആളുകളോട് സഹതാപം തോന്നുന്നു.ഞാന് എന്റെ കുട്ടികളുടെ അച്ഛന്റെ സ്ഥാനം മറ്റാര്ക്കും കൊടുക്കാന് താല്പ്പര്യപെടുന്നില്ല, അവരുടെ അച്ഛന് അന്നും ഇന്നുംമനോജ് കെ ശ്രീധര് എന്നാ വ്യക്തിത്തന്നെയാണ്. എന്നാല് രഹന ഫാത്തിമ എന്നാ വ്യക്തിക്കു ഒറ്റയ്ക്ക് മുന്നോട്ടു പോകാന് ആണ് ആഗ്രഹം ഇനി ഏതെങ്കിലും ഒരു സാഹചര്യത്തില് എനിക്കൊരു പങ്കാളി ഉണ്ടായാല്, ഇതില് കൂടെ തന്നെ ഞാന് എല്ലാവരെയും അറിയിക്കുന്നതാണ്. അതുവരെ ഊഹാപോഹങ്ങള്ക്കും സത്യവിരുദ്ധമായ വാര്ത്തകള്ക്കും എന്റെ സുഹൃത്തുക്കള് ചെവികൊടുക്കാതെ ഇരിക്കും എന്നാണ് എന്റെ പ്രതീക്ഷ. നേരത്തെ രഹന ഫാത്തിമയുടെ മുന് പങ്കാളി മനോജ് കെ ശ്രീധറിന്റെ പുതിയ കൂട്ടുകാരി അഞ്ജലി രഹന ഫാത്തിമയുടെ പങ്കാളി വര്ക്കിക്ക് പിറന്നാള് ആശംസകള് നേര്ന്ന് ഫേസ്ബുക്ക് കുറിപ്പിട്ടിരുന്നു.ഇതിനെ തുടര്ന്നാണ് രഹന ഫാത്തിമയ്ക്ക് പുതിയ ജീവിത പങ്കാള് എന്ന തരത്തില് വാര്ത്തകള് പ്രചരിച്ചത്. ഇ വര്ഷം ആദ്യമാണ് മനോജ് കെ ശ്രീധരും രഹനയും വേര്പിരിഞ്ഞത്.മനോജ് ശ്രീധര് തന്നെയാണ് ഇക്കാര്യം സോഷ്യല് മീഡിയയിലൂടെ അറിയിച്ചതും. ലിവിങ് ടുഗദര് സങ്കല്പത്തില് ജീവിതം തുടങ്ങിയ തങ്ങള് ക്രമേണ ഭാര്യ ഭര്തൃബന്ധത്തിലേക്ക് തന്നെ എത്തിച്ചേര്ന്നെന്ന് മനോജ് കുറിച്ചു. കുട്ടികളും മാതാപിതാക്കളും തങ്ങളും ചേര്ന്ന കുടുംബ പശ്ചാത്തലത്തില് നമ്മുടെ റോളുകള് മറ്റൊന്നുമല്ലെന്നും മനോജ് വ്യക്തമാക്കിയിരുന്നു. കുട്ടികളുടെ കാര്യങ്ങള് ഉള്പ്പെടെയുള്ള കൂട്ട് ഉത്തരവാദിത്തം എല്ലാം ഒന്നിച്ചു മുന്നോട്ട് പോകുവാനും ധാരണയായി. ബന്ധം പിരിയുന്നു എന്ന് പറയുമ്ബോള് അവിടെ പാര്ട്ണര്ഷിപ് പിരിയുന്നു, പരസ്പരമുള്ള അധികാരങ്ങള് ഇല്ലാതാകുന്നു എന്ന് മാത്രമാണ് ഞങ്ങള് മന:സ്സിലാക്കുന്നത്. കുംടുംബം എന്ന സങ്കല്പ്പത്തിനകത്ത് സ്വതന്ത്ര വ്യക്തികള് എന്ന ആശയത്തിന് നിലനില്പ്പില്ലെന്നുമാണ് മനോജ് അന്ന് പറഞ്ഞത്.